Paġna Dawn it-testi huma disponibbli fuq: Lingwa tal-kawża: l-Ingliż Permezz ta' digriet tas-6 ta' Diċembru 2016, il-Qorti tal-Ġustizzja (L-Għaxar Awla) iddikjarat l-appell inammissibbli. Lingwa tal-kawża: l-Ingliż Permezz ta' digriet tat-8 ta' Diċembru 2016, il-Qorti tal-Ġustizzja (It-Tmien Awla) iddikjarat l-appell inammissibbli. Lingwa tal-kawża: l-Ingliż B'digriet tal-1 ta' Diċembru 2016 il-Qorti tal-Ġustizzja tal-Unjoni Ewropea (L-Għaxar Awla) iddeċidiet li l-appell huwa inammissibbli. Lingwa tal-kawża: l-Ingliż B'digriet tal-1 ta' Diċembru 2016 il-Qorti tal-Ġustizzja tal-Unjoni Ewropea (L-Għaxar Awla) iddeċidiet li l-appell huwa inammissibbli. Lingwa tal-kawża: it-Taljan Permezz ta' digriet tad-9 ta' Frar 2017, il-Qorti tal-Ġustizzja (Id-Disa' Awla) ċaħdet l-appell u kkundannat lil Syndial SpA – Attività Diversificate għall-ispejjeż tagħha. Lingwa tal-kawża: l-Ingliż Permezz ta' digriet tat-12 ta' Jannar 2017, il-Qorti tal-Ġustizzja (Id-Disa' Awla) iddeċidiet li l-appell huwa inammissibbli. Lingwa tal-kawża: it-Taljan B'digriet tat-13 ta' Diċembru 2016 il-Qorti tal-Ġustizzja tal-Unjoni Ewropea (L-Għaxar Awla) iddikjarat li l-Qorti tal-Ġustizzja tal-Unjoni Ewropea manifestament ma għandhiex il-kompetenza li tiddeċiedi r-rikors u ordnat li Mauro Infante jiġi kkundannat għall-ispejjeż tiegħu. Lingwa tal-kawża: l-Ingliż Permezz ta' digriet tal-31 ta' Jannar 2017, il-Qorti tal-Ġustizzja (It-Tmien Awla) iddikjarat l-appell inammissibbli. Lingwa tal-kawża: il-Ġermaniż F'sitwazzjonijiet bħal dik tal-kawża prinċipali, fejn persuna taxxabbli X1 tiddisponi minn oġġetti maħżuna fl-Istat Membru A, fejn X1 biegħ dawn l-oġġetti lil persuna taxxabbli X2 u fejn X2 informa lil X1 bl-intenzjoni tiegħu li jittrasporta l-oġġetti fl-Istat Membru B filwaqt li ppreżenta lil X1 in-numru ta' identifikazzjoni tal-VAT tiegħu maħruġ mill-Istat Membru B, u fejn X2 biegħ mill-ġdid dawn l-oġġetti lil persuna taxxabbli X3 filwaqt li ftiehem ma' dan tal-aħħar li X3 għandu jipprovdi t-trasport jew jittrasporta dawn l-oġġetti mill-Istat Membru A lejn l-Istat Membru B, fejn X3 pprovda t-trasport jew ittrasporta l-oġġetti mill-Istat Membru A lejn l-Istat Membru B u fejn X3 diġà seta' jiddisponi mill-oġġetti bħala proprjetarju fl-Istat Membru A, iżda fejn X2 ma informax lil X1 li huwa kien diġà biegħ mill-ġdid l-oġġetti qabel ma' dawn telqu mill-Istat Membru A, u fejn X1 ma setax ikun jaf li ma huwiex X2 li għandu jipprovdi t-trasport jew jittrasporta l-oġġetti mill-Istat Membru A lejn l-Istat Membru B, Fil-każ ta' risposta negattiva għad-domanda 1, id-dritt tal-Unjoni għandu jiġi interpretat fis-sens li X3 jista', madankollu, inaqqas bħala VAT tal-input il-VAT tal-Istat Membru B iffaturata lilu minn X2, sa fejn X3 juża l-oġġetti inkwistjoni għall-finijiet tal-operazzjonijiet taxxabbli tiegħu fl-Istat Membru B u sa fejn ma jistax jiġi akkużat b'użu abbużiv tat-tnaqqis tal-VAT tal-input? Fil-każ ta' risposta affermattiva għad-domanda 1 u jekk X1 isir jaf sussegwentement li X3 pprovda t-trasport u li huwa seta' diġà jiddisponi mill-oġġetti bħala proprjetarju fl-Istat Membru A, id-dritt tal-Unjoni għandu jiġi interpretat fis-sens li l-kunsinna li ssir minn X1 lil X2 titlef retroattivament il-kwalità tagħha ta' kunsinna intra-Komunitarja (li għandha għalhekk tiġi kklassifikata retroattivament bħala kunsinna msejħa mingħajr trasport)? Lingwa tal-kawża: il-Portugiż Fil-każ ta' risposta fin-negattiv għall-ewwel domanda preliminari, l-istess direttiva u, b'mod partikolari, l-istess artikoli u l-prinċipju ta' newtralità jipprekludu leġiżlazzjoni li minnha jirriżulta li, ladarba jiġu rċevuti dokumenti ta' rettifika tal-fatturi inizjali, maħruġa rispettivament għall-ispezzjoni tat-taxxa u tal-ħlas lill-Istat tat-taxxa supplimentari, u intiżi sabiex jinkiseb il-ħlas ta' din it-taxxa supplimentari, fil-każ fejn l-imsemmi terminu għall-eżerċizzju tad-dritt ta' tnaqqis diġà jkun iddekorra, ix-xerrej jista' leġittimament jirrifjuta l-ħlas, billi jsostni li l-impossibbiltà li jsir it-tnaqqis tat-taxxa supplimentari jiġġustifika r-rifjut tal-ħlas tagħha? Lingwa tal-kawża: il-franċiż Id-dispożizzjonijiet tal-paragrafu 2 tal-Artikolu 10 tar-Regolament jawtorizzaw lil Stat Membru li jiddetermina dixxiplini li jistgħu jitqiesu bħala "simili" għall-mediċina, għall-farmaċija jew għat-tossikoloġija u livelli ta' kwalifika li jissodisfaw ir-rekwiżiti tar-regolament? F'każ ta' risposta fl-affermattiv għat-tieni domanda, skont liema kriterji jistgħu dixxiplini jitqiesu bħala "simili" għall-mediċina, għall-farmaċija jew għat-tossikoloġija? Lingwa tal-kawża: it-Taljan Żewġ rikorsi ppreżentati kontra d-deċiżjonijiet tat-Tielet Bord tal-Appell tal-EUIPO tal-10 ta' Ottubru 2014 (Każijiet R 1272/2013-3 u R 1273/2013-3), dwar proċedimenti għal dikjarazzjoni ta' invalidità bejn Vasco Group u Antrax It. Ir-rikorsi huwa miċħuda. Antrax It Srl hija kkundannata sabiex tbati, minbarra l-ispejjeż tagħha stess, dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) u minn Vasco Group NV, inkluż dawk sostnuti minn Vasco Group għall-finijiet tal-proċedimenti quddiem il-Bord tal-Appell fil-Każijiet R 1272/2013-3 u R 1273/2013-3. Lingwa tal-kawża: it-Taljan Rikors ippreżentat kontra d-deċiżjoni tat-Tielet Bord tal-Appell tal-EUIPO tad-9 ta' Diċembru 2014 (Kawża R 1643/2014-3), dwar proċedimenti għal dikjarazzjoni ta' invalidità bejn Antrax It u Tubes Radiatori. Id-deċiżjoni tat-Tielet Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tad-9 ta' Diċembru 2014 (Każ R 1643/2014-3) hija annullata. Il-kumplament tar-rikors huwa miċħud. L-EUIPO għandu jbati l-ispejjeż tiegħu stess kif ukoll dawk sostnuti minn Tubes Radiatori Srl. Antrax It Srl għandha tbati l-ispejjeż tagħha stess. Lingwa tal-kawża: l-Ingliż L-appell huwa miċħud. LD għandha tbati l-ispejjeż tagħha stess kif ukoll dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO) fil-kuntest ta' din l-istanza. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tal-1 ta' Lulju 2015 (Każ R 1906/2014-5), dwar proċedimenti ta' oppożizzjoni bejn All Star, minn naħa, u G. Morgese, P. Morgese u F. D'Onofrio, min-naħa l-oħra. Ir-rikors huwa miċħud. G. Morgese, P. Morgese u F. D'Onofrio huma kkundannati għall-ispejjeż. Lingwa tal-kawża: il-Ġermaniż Appell ippreżentat kontra d-digriet tat-Tribunal għas-Servizz Pubbliku tal-Unjoni Ewropea (L-Ewwel Awla) tat-30 ta' Settembru 2015, Schönberger vs Il-Qorti tal-Awdituri (F-14/12 RENV, EU:F:2015:112), u intiż għall-annullament ta' dan id-digriet. L-appell huwa miċħud Peter Schönberger huwa kkundannat għall-ispejjeż tiegħu kif ukoll għal dawk sostnuti mill-Qorti tal-Awdituri tal-Unjoni Ewropea fil-kuntest ta' din il-kawża. Lingwa tal-kawża: il-Ġermaniż Rikors kontra d-deċiżjoni tal-Ewwel Bord tal-Appell tal-EUIPO tat-30 ta' Ottubru 2015 (Każ R 2839/2014-1), dwar proċedimenti ta' revoka bejn LR Health & Beauty Systems u G. Pandalis. Ir-rikors huwa miċħud. Georgios Pandalis huwa kkundannat għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tas-26 ta' Novembru 2015 (Każ R 2944/2014-5), dwar proċedimenti ta' oppożizzjoni bejn M. I. Industries u Natural Instinct. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tas-26 ta' Novembru 2015 (Każ R 2944/2014-5) hija annullata sa fejn hija kkonkludiet li ma hemmx użu ġenwin mit-trade mark verbali preċedenti INSTINCT. Il-kumplament tar-rikors huwa miċħud. L-EUIPO għandu jbati, minbarra l-ispejjeż tiegħu, nofs l-ispejjeż sostnuti minn M. I. Industries Inc. M. I. Industries għandha tbati nofs l-ispejjeż tagħha. Natural Instinct Ltd għandha tbati l-ispejjeż tagħha. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-18 ta' Marzu 2016, Kerstens vs Il-Kummissjoni (F-23/15, EU:F:2016:65), u intiż għall-annullament ta' din is-sentenza. Is-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-18 ta' Marzu 2016, Kerstens vs Il-Kummissjoni (F 23/15, EU:F:2016:65) hija annullata sa fejn din tiċħad it-talba għal annullament tad-deċiżjoni tal-Kummissjoni Ewropea tal-15 ta' April 2014 li timponi ċanfira fuq Petrus Kerstens. Id-deċiżjoni tal-Kummissjoni tal-15 ta' April 2014 li timponi ċanfira fuq Kerstens hija annullata. Il-Kummissjoni hija kkundannata għall-ispejjeż marbuta mal-proċedura tal-appell u mal-proċedura tal-ewwel istanza. Lingwa tar-rikors: l-Ispanjol tannulla d-deċiżjoni tat-Tieni Bord tal-Appell adottata fis-6 ta' Ottubru 2016 fil-Każ R 375/2016-2, li permezz tagħha huwa parzjalment miċħud l-appell mid-deċiżjoni tad-Diviżjoni tal-Oppożizzjoni tal-EUIPO Nru B 2 469 545 tas-17 ta' Diċembru 2015; tiċħad l-applikazzjoni għar-reġistrazzjoni tat-trade mark tal-Unjoni Ewropea Nru 13 243 563 ippreżentata mill-intervenjenti fir-rigward tal-prodotti kollha tal-klassi 9 u ta' dawk il-prodotti tal-klassijet 16 u 24 li fir-rigward tagħhom it-Tieni Bord tal-Appell ċaħad l-appell; sussidjarjament, tannulla parzjalment id-deċiżjoni kkontestata, abbażi tal-Artikolu 8(5) tar-regolament dwar it-trade mark Komunitarja, sa fejn din tikkonferma r-rifjut tal-oppożizzjoni u tal-appell għall-prodotti tal-klassijiet 9, 16 u 24, u tibgħat lura l-kawża quddiem il-Bord tal-Appell sabiex jiġi eżaminat mill-ġdid u b'mod sħiħ għalxiex tirreferi r-raġuni relattiva li tinsab fl-imsemmi artikolu. tikkundanna lill-EUIPO għall-ispejjeż, inklużi dawk sostnuti minn din il-parti fil-proċedimenti quddiem il-Bord tal-Appell tal-EUIPO. Ksur tal-Artikolu 8(1)(b) u tal-Artikolu 8(5) tar-Regolament Nru 207/2009. Lingwa tal-kawża: il-Franċiż tiddikjara dan ir-rikors ammissibbli u fondat; konsegwentement, tannulla d-deċiżjoni mhux datata tal-Kunsill, meħuda fuq il-bażi tal-Artikolu 42c tar-Regolamenti tal-Persunal tal-Unjoni Ewropea; sa fejn meħtieġ, tannulla d-deċiżjoni tas-27 ta' Settembru 2016, li tiċħad l-ilment tar-rikorrenti tad-29 ta' April 2016; tikkundanna lill-konvenut għall-kumpens għad-dannu materjali tar-rikorrenti; tikkundanna lill-konvenut għall-ħlas tad-danni u l-interessi, bħala kumpens għad-dannu morali tar-rikorrenti; tikkundanna lill-konvenut għall-ispejjeż kollha. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq eċċezzjoni ta' illegalità indirizzata kontra l-Artikolu 42c tar-Regolamenti tal-Persunal, fuq ksur tal-Artikoli 20 u 21 tal-Karta tad-Drittijiet Fundamentali tal-Unjoni Ewropea, fuq ksur tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (ĠU Edizzjoni Speċjali bil-Malti, Kapitolu 5, Vol. 4, p. 79), u fuq ksur tal-Artikolu 1d tar-Regolamenti tal-Persunal. It-tieni motiv ibbażat fuq ksur tal-Artikolu 42c tar-Regoli tal-Persunal, kif implementat permezz tal-Komunikazzjoni lill-persunal Nru 71/15 tal-Kunsill, u fuq ineżattezzi u irregolaritajiet fil-fatt u fid-dritt li jivvizzjaw id-deċiżjonijiet ikkontestati. It-tielet motiv ibbażat fuq ksur tad-dritt għal smigħ u fuq ksur tad-drittijiet tad-difiża. Ir-raba' motiv ibbażat fuq ksur tad-dmir ta' premura u fuq ksur tal-prinċipju ta' amministrazzjoni tajba. Lingwa tal-kawża: il-Franċiż tiddikjara din it-talba ammissibbli; tannulla d-deċiżjoni adottata fil-11 ta' Mejju 2016, mir-Reġistratur tal-Qorti tal-Ġustizzja, li l-kontenut tagħha ġew ikkomunikati lir-rikorrenti permezz ta' ittra tal-20 ta' Mejju 2016, sabiex ma tiġix promossa għal grad ta' AD 10 mill-1 ta' Lulju 2015 u, sa fejn huwa neċessarju, li tannulla d-deċiżjoni adottata fis-6 ta' Ottubru 2016 mill-kumitat responsabbli tal-ilmenti, li tiċħad l-ilment tar-rikorrenti tat-22 ta' Lulju 2016; tikkundanna lill-konvenuta għal kumpens tad-danni materjali subiti mir-rikorrenti; tikkundanna lill-konvenuta għall-ispejjeż kollha. Insostenn tar-rikors tagħha, ir-rikorrent jinvoka żewġ motivi. L-ewwel motiv, huwa bbażat fuq ksur tal-Artikolu 45 tar-Regolamenti tal-Persunal tal-Uffiċjali tal-Unjoni Ewropea u tas-sistema interna ta' promozzjonijiet stabbilita fi ħdan il-Qorti tal-Ġustizzja tal-Unjoni Ewropea. It-tieni motiv huwa bbażat fuq il-ksur tal-prinċipji ta' ugwaljanza fit-trattament u tal-uniċità tas-servizz pubbliku Ewropea. Lingwa tal-kawża: il-Franċiż tiddikjara r-rikors tiegħu ammissibbli u fondat; konsegwentement, tannulla d-deċiżjoni tal-Kummissjoni Ewropea, tat-2 ta' Marzu 2016, C(2016)1449 finali, dwar talba għat-tneħħija tal-immunità, innotifikata fil-11 ta' Marzu 2016 u li r-rikorrent sar jaf biha fl-14 ta' Marzu 2016 meta ġie lura minn missjoni; sa fejn huwa meħtieġ, tannulla d-deċiżjoni tal-5 ta' Ottubru 2016, taħt ir-referenza Ares(2016)5814495 – 07/10/2016, innotifikata fis-7 ta' Ottubru 2016, li permezz tagħha l-Awtorità tal-Ħatra ċaħdet l-ilment tar-rikorrenti, li kien ippreżentah fl-10 ta' Ġunju 2016 taħt ir-referenza No R/317/16; tikkundanna lill-konvenuta u fi kwalunkwe każ għall-ispejjeż kollha, skont l-Artikolu 134(1) u 135 tar-Regoli tal-Proċedura tal-Qorti Ġenerali. Insostenn tar-rikors tagħha, ir-rikorrent jinvoka ħames motivi. L-ewwel motiv, ibbażat fuq il-ksur tar-Regoli tal-Persunal tal-Uffiċjali tal-Unjoni Ewropea, u b'mod partikolari tal-Artikolu 23 tagħhom, kif ukoll tal-Artikolu 17 tal-Protokoll Nru 7 dwar il-privileġġi u l-immunitajiet tal-Unjoni Ewropea, u tal-ksur tal-prinċipju li jimponi fuq l-amministrazzjoni li tieħu deċiżjoni biss abbażi ta' motivi legalment ammissibbli, jiġifieri rilevanti u mhux ivvizjati bi żbalji manifesti ta' evalwazzjoni. It-tieni motiv, ibbażat fuq il-ksur tar-Regolamenti tal-Persunal, b'mod partikolari tal-Artikolu 24 tagħhom, u ksur tad-dmir ta' premura. It-tielet motiv, ibbażat fuq il-ksur tal-obbligu ta' motivazzjoni, b'mod partikolari tat-tielet inċiż tal-Artikolu 41(2) tal-Karta tad-Drittijiet Fundamentali tal-Unjoni Ewropea, tal-Artikolu 296 tat-Trattat dwar il-Funzjonament tal-Unjoni Ewropea, tal-Artikolu 25 tar-Regolamenti tal-Persunal u tar-raġuni tal-Istat. Ir-raba' motiv, ibbażat fuq il-ksur tal-aspettattivi leġittimi u fuq żball manifest ta' evalwazzjoni. Il-ħames motiv, ibbażat fuq il-ksur tal-eżerċizzju normali tad-drittijiet ta' difiża, b'mod partikolari tad-dritt għal smigħ, tal-obbligu ta' imparzjalità u tal-osservanza tal-preżunzjoni ta' innoċenza u tal-assenza ta' diliġenza, b'mod partikolari tal-osservanza tat-terminu raġonevoli. Lingwa tar-rikors: il-Ġermaniż tannulla d-deċiżjoni kkontestata; tiċħad l-oppożizzjoni fl-intier tagħha; tikkundanna lill-EUIPO għall-ispejjeż. Ksur tal-Artikolu 42(2) u (3) tar-Regolament Nru 207/2009; Ksur tar-Regola 22(3) tar-Regolament Nru 2868/95; Ksur tal-Artikolu 15(1)(a) tar-Regolament Nru 207/2009; Ksur tal-Artikolu 8(1)(b) tar-Regolament Nru 207/2009. Lingwa tar-rikors: it-Taljan tannulla d-deċiżjoni kkontestata; tikkundanna lill-EUIPO u lill-intervenjenti għall-ispejjeż tal-proċedimenti fil-Każ R 2017/2015-5 quddiem il-Bord tal-Appell, tal-proċedimenti fil-Każ 2919C quddiem id-Diviżjoni tal-Kanċellazzjoni, u tal-proċedimenti quddiem il-Qorti Ġenerali tal-Unjoni Ewropea. Ksur u/jew applikazzjoni ħażina tal-Artikolu 53(1) tar-Regolament Nru 207/2009 – żball fid-deċiżjoni kkontestata b'riferiment għad-data rilevanti għall-evalwazzjoni tal-invalidità tat-trade mark tal-Unjoni Ewropea; Nuqqas ta' motivazzjoni u motivazzjoni insuffiċjenti u kontradittorja fir-rigward tal-applikabbiltà tal-Artikolu 54(2) tar-Regolament Nru 207/2009 għat-trade mark tal-Unjoni Ewropea; Ksur u/jew applikazzjoni ħażina tal-Artikolu 53 tar-Regolament Nru 207/2009 – motivazzjoni żbaljata u kontradittorja. Lingwa tar-rikors: it-Taljan tbiddel id-deċiżjoni kkontestata fis-sens li tiċħad it-talba għal dikjarazzjoni ta' invalidità proposta minn CMT kollha kemm hija; b'mod iktar sussidjarju, tannulla d-deċiżjoni kkontestata; tikkundanna lill-EUIPO għall-ispejjeż, fir-rigward tal-proċedimenti quddiem il-Bord tal-Appell, u lil C.M.T. Compagnia Manifatture Tessili S.r.l., fir-rigward tal-proċedimenti quddiem il-Bord tal-Appell. Ksur tal-Artikolu 75 tar-Regolament Nru 207/2009; Ksur tal-Artikolu 76(1) tar-Regolament Nru 207/2009; Ksur tal-Artikolu 53(1)(a) moqri flimkien mal-Artikolu 8(1)(b) tar-Regolament Nru 207/2009; Ksur tal-Artikolu 57(2) moqri flimkien mal-paragrafu (2) tal-istess artikolu tar-Regolament Nru 207/2009. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 7(1)(a) tar-Regolament Nru 207/2009; Ksur tal-Artikolu 7(1)(b) tar-Regolament Nru 207/2009. Lingwa tal-kawża: l-Ispanjol Prinċipalment tannulla d-Deċiżjoni tal-15 ta' Novembru 2016 (2016/2018/UE), li teskludi mill-finanzjament tal-Unjoni Ewropea ċertu nfiq imġarrab minn diversi Stati Membri, fosthom ir-Renju ta' Spanja, fi ħdan il-Fond Agrikolu Ewropew ta' Garanzija (FAEG) u fi ħdan il-Fond Agrikolu Ewropew għall-Iżvilupp Rurali (FAEŻR), sa fejn: F'dak li jirrigwarda l-Komunità Awtonoma ta' Andalucía teskludi mill-finanzjament Komunitarju EUR 1 356 144,90 fir-rigward tal-FAEG (sena finanzjarja 2012). F'dak li jirrigwarda l-Komunità Awtonoma ta' Cataluña teskludi mill-finanzjament Komunitarju EUR 2 191 585 fir-rigward tal-FAEG (snin finanzjarji 2009 sa 2012). F'dak li jirrigwarda l-Komunità Awtonoma ta' Castilla y León teskludi mill-finanzjament Komunitarju EUR 9 638 473,73 fir-rigward tal-FAEG, u EUR 433 138,10 fir-rigward tal-FAEŻR (snin finanzjarji 2012 sa 2013). L-ammont totali li huwa s-suġġett ta' dan ir-rikors għal annullament huwa ta' EUR 13 619 341,73. Tikkundanna lill-istituzzjoni konvenuta għall-ispejjeż. Insostenn tar-rikors tiegħu, ir-rikorrent jinvoka il-motivi li ġejjin. Motivi għall-annullament li jirrigwardaw il-korrezzjoni finanzjarja imposta fuq il-Komunità Awtonoma ta' Andalucía. Motivi għall-annullament li jirrigwardaw il-korrezzjoni finanzjarja imposta fuq il-Komunità Awtonoma ta' Cataluña. F'dan ir-rigward ir-rikorrent jallega li: Il-korrezzjoni b'rata fissa ta' 5 %, li tammonta għal-EUR 2 191 585 (punt: "Nuqqasijiet fl-approvazzjoni tal-programmi/fl-awtorizzazzjoni tal-infiq, Komunità Awtonoma ta' Cataluña"), hija kontra l-liġi, sa fejn il-Kummissjoni kisret l-Artikolu 52(1) u (2) tar-Regolament Nru 1306/2013, flimkien mal-Artikoli 103, 105(2)(d), 106, 107(1)(ċ) sa (e), 108(1)(b) u 109(1)(a) sa (ċ) tar-Regolament Nru 1580/2007, peress li l-awtoritajiet Spanjoli ipprovaw l-osservanza tal-leġiżlazzjoni invokata u, f'kull każ, paress li ma kienx hemm riskju għall-fond. Sussidjarjament qiegħed jiġi allegat ksur tal-prinċipju ta' proporzjonalità minħabba ksur tal-Artikolu 52(2) u (3) tar-Regolament Nru 1306/2013, moqri flimkien mad-Dokument VI/5330/97, li permezz tiegħu ġew adottati l-Linji gwida li jikkonċernaw il-kalkolu tal-konsegwenzi finanzjarji fil-preparazzjoni tad-deċiżjoni ta' clearance tal-kontijiet tal-FAEGG-Garanzija. Motivi għall-annullament li jirrigwardaw il-korrezzjoni finanzjarja imposta fuq il-Komunità Awtonoma ta' Castilla y León. F'dan ir-rigward ir-rikorrent jallega li: Sussidjarjament, il-korrezzjoni b'rata fissa imposta mill-Kummissjoni hija sproporzjonata, peress li tikser l-Artikolu 31(2) tar-Regolament (KE) Nru 1290/2005, moqri flimkien mad-Dokument VI/5330/97. Lingwa tal-kawża: l-Ingliż tannulla s-segwenti partijiet tad-Deċiżjoni tal-Aġenzija għall-Koperazzjoni tar-Regolaturi tal-Enerġija Nru 06/2016, tas-17 ta' Novembru 2016, dwar il-proposta tal-operatur tas-sistema tat-trażmissjoni tal-elettriku għad-determinazzjoni tar-reġjuni bil-kapaċità kkalkolata: L-Artikolu 1 tad-deċiżjoni flimkien mal- Anness I, Artikolu 1(1)(ċ); Il-kelma "ukoll" u l-frażi "għall-finijiet tal-allokazzjoni tal-kapaċità fuq il-konfini affettwat taż-żona tal-offerta sakemm jiġu ssodisfatti ir-rekwiżiti deskritti fl-Artikolu 5(3) ta' dan id-dokument" fl-Anness I, Artikolu 2(2)(e); Anness I, Mappa Nru 3; Artikolu 2 tad-deċiżjoni; ACER għandha tbati l-ispejjeż. Insostenn tar-rikors tagħha, ir-rikorrenti tinvoka ħames motivi. L-ewwel motiv jallega li ACER ma hijiex komptenti sabiex tintroduċi konfini ġodda taż-żona tal-offerta u allokazzjoni tal-kapaċità ġdida. It-tieni motiv jallega li d-deċiżjoni kkontestata tikser ir-Regolament (KE) Nru 714/2009 u r-Regolament CACM Regulation minn diversi lati. Ir-rikorrenti ssostni li ACER applikat b'mod żbaljat id-definizzjoni legali ta' konġestjoni u li l-interkonnettur DE-AT ma huwiex konġestit u għalhekk ma jistax ikun suġġett għal allokazzjoni tal-kapaċità. It-tielet motiv jallega li d-deċiżjoni kkontestata tikser id-dritt primarju tal-Unjoni Ewropea. Ir-rikorrenti ssostni li d-deċiżjoni kkontestata tikser il-prinċipju ta' proporzjonalità peress li ma ġewx ikkunsidrati u adottati miżuri li huma inqas invażivi iżda li huma ugwalment adatti. Ir-rikorrenti ssostni li d-deċiżjoni kkontestata tikser il-libertajiet fundamentali, peress li s-separazzjoni artifiċjali tas-suq konġunt tal-elettriku Awstrijaku-Ġermaniż tagħti lok għal restrizzjonijiet kwantitattivi fuq il-kummerċ tal-elettriku bejn iż-żewġ Stati Membri. F'dan ir-rigward, skont ir-rikorrenti, id-deċiżjoni kkontestata tikser il-moviment liberu tal-oġġetti sanċit fl-Artikoli 34 u 35 TFUE. Barra minn hekk, skont ir-rikorrenti, il-limitazzjonijiet fuq il-kapaċità ta' trasferiment naxxenti mill-introduzzjoni ta' konfini taż-żona tal-offerta u mekkaniżmu tal-allokazzjoni tal-kapaċità jimponu b'mod mhux iġġustifikat restrizzjonijiet fuq il-libertà tar-rikorrenti li tipprovdi servizzi (Artikolu 56 TFUE). Fl-aħħar, ir-rikorrenti ssostni li d-deċiżjoni kkontestata tikser id-dritt tal-kompetizzjoni tal-UE peress li s-separazzjoni tas-suq konġunt tal-elettriku Awstrijaku-Ġermaniż bl-introduzzjoni ta' konfini taż-żona tal-offerta u mekkaniżmu tal-allokazzjoni tal-kapaċità (CAM) tammonta għal diviżjoni tas-suq, li tikkostitwixxi ksur tal-Artikolu 101 TFUE. Ir-raba' motiv jallega li bl-adozzjoni tad-deċiżjoni, ACER kisret diversi rekwiżiti proċedurali. F'dan il-kuntest, ir-rikorrenti ssostni li billi bbażat id-deċiżjoni tagħha b'mod żbaljat fuq l-Artikolu 15 tar-Regolament CACM, l-ACER konsegwentement segwit il-proċedura żbaljata għall-ħolqien ta' konfini taż-żona tal-offerta u għall-introduzzjoni ta' allokazzjonijiet tal-kapaċità. Ir-rikorrenti ssostni wkoll li l-applikazzjoni sottomessa mir-regolatur Awstrijak, E-Control, li titlob li l-abbozz tas-CCR tat-TSO's għandu jiġu emendat ma ġietx ipproċessata b'mod konformi mal-proċedura prevista fl-Artikolu 9(12) tar-Regolament CACM. Ir-rikorrenti ssostni wkoll li l-ACER teċċedi l-kompetenza tagħha billi tiddikjara li l-Opinjoni mhux vinkolanti 09/2015 li nħarġet f'Settembu 2015 għandha effett vinkolanti. Barra minn hekk, skont ir-rikorrenti, peress li l-opinjoni li ġiet iddikjarata vinkolanti ma kinitx tifforma parti mill-proċedura ta' konsultazzjoni, id-drittijiet proċedurali tr-rikorrenti ġew miksura b'mod fundamenti. Ir-rikorrenti ssostni wkoll li l-fajl tal-ACER għall-preparazzjoni tad-deċiżjoni kkontestata ma jinkludix studji tekniċi, analiżi u evalwazzjonijiet iddettaljati. Ir-rikorrenti tqis li jew l-Aġenzija pprovdiet lir-rikorrenti b'informazzjoni li b'mod sinfikattiv ma kintix kompluta u, b'dan, kisret id-dritt tar-rikorrenti għall-aċċess sħiħ għall-fajl tal-każ skont l-Artikolu 41 tal-Karta tad-Drittijiet Fundamentali, jew li l-Aġenzija ma ppreparat xejn u/jew ma kkonsultatx il-perizja teknika u l-analiżi sabiex issejjes id-deċiżjoni kkontestata fuq bażi fattwalment fondata (fatt li jkun jammonta wkoll għal żball proċedurali gravi). Il-ħames motiv jallega nuqqas ta' motivazzjoni. Lingwa tar-rikors: l-Ispanjol tannulla d-deċiżjoni kkontestata; tikkundanna lill-EUIPO għall-ispejjeż rispettivi tagħha kif ukoll għall-ispejjeż tar-rikorrenti. ksur tal-Artikoli 64, 75 u 76 tar-Regolament Nru 207/2009 moqrija flimkien mal-Artikolu 8(1)(b) tal-istess regolament u mar-Regoli 50 u 52 tar-Regolament Nru 2868/95, tat-13 ta' Diċembru 1995, li jimplimenta r-Regolament dwar it-trade mark Komunitarja, kif ukoll mal-ġurisprudenza tal-Qorti tal-Ġustizzja marbuta mal-interpretazzjoni tad-dispożizzjonijiet imsemmija; nuqqas ta' twettiq ta' paragun adegwat tas-sinjali kollha. Lingwa tal-kawża: it-Taljan tannulla d-deċiżjoni kkontestata, eventwalment anki parzjalment abbażi tal-motivi tar-rikors li jkunu ntlaqgħu; tikkundanna lill-Kummissjoni tbati l-ispejjeż kollha tal-kawża. Dan ir-rikors huwa indirizzat kontra d-Deċiżjoni tad-Direttorat Ġenerali għar-Riċerka u l-Innovazzjoni fil-Kummissjoni Ewropea tat-30 ta' Novembru 2016 (Ares 2016 – 6711369), li permezz tagħha din tal-aħħar qablet mar-rapport definittiv ta' Lubbock Fine Nru 14-BA259-027 tal-21 ta' Novembru 2016 u konsegwentement iddeċidiet li IBI huwa obbligat li jħallas lura l-amont ta' EUR 294 925,43 fir-rigward tal-kuntratt Nru 261679-CONTAIN u ta' EUR 155 482,91 fir-rigward tal-kuntratt Nru 288383-ICARGO, kif ukoll li tivverifika l-eżistenza ta' żbalji sistematiċi fir-rigward ta' kuntratti sussegwenti. Insostenn tar-rikors tagħha, ir-rikorrenti tinvoka ħames motivi. Ir-rikorrenti ssostni, f'dan ir-rigward li, inkunsiderazzjoni tal-karatteristiċi tal-konsorzju, l-assjem tal-parteċipanti għall-konsorzju jikkostitwixxi l-entità kollettiva li għandha titqies bħala l-benefiċjarja tal-GA. Għaldaqstant, il-parteċipanti għall-konsorzju ma humiex partijiet terzi fir-rigward tal-benefiċjarju, iżda parti mill-benefiċjarju nnifsu. Bħala tali, il-persunal li jitqiegħed għad-dispożizzjoni minnhom lill-konsorzju għall-attività prevista mill-GA għandu jiġi kkunsidrat bħala persunal tal-benefiċjarju u ma għandux għalfejn jissemma' mill-Anness I, kif mitlub mid-deċiżjoni kkontestata. It-tieni motiv huwa bbażat fuq il-fatt li d-deċiżjoni kkontestata hija nieqsa minn bażi legali, tinvoka motivazzjoni kontradittorja u tikser il-prinċipju ta' amministrazzjoni tajba. It-tielet motiv huwa bbażat fuq l-interpretazzjoni u applikazzjoni żbaljata tal-Artikolu II. 2.c tal-Anness II tal-GA CONTAIN u ICARGO. Ir-raba' motiv huwa bbażat fuq il-ksur tar-regoli lingwistiċi applikabbli fl-Unjoni Ewropea. Ir-rikorrenti ssostni f'dan ir-rigward li kemm ir-rapport tal-awditur kontabbli, kif ukoll id-deċiżjoni tal-konvenuta li tadottah, huma redatti bl-Ingliż, jiġifieri f'lingwa differenti minn dik nazzjonali ta' IBI. L-Artikolu 3 tar-Regolament tal-Kunsill Nru 1 li jistabbilixxi r-reġim lingwistiku tal-Komunitá Ewropea ta' l-Enerġija Atomika, ġie għalhekk miksur. Il-ħames motiv huwa bbażat fuq il-ksur tal-prinċipju ta' amministrazzjoni tajba abbażi tan-nuqqas ta' diliġenza u attenzjoni fl-eżami tal-każ. Ir-rikorrenti ssostni li fil-każ fejn il-Kummissjoni tiddelega lil awditur estern il-kompitu ta' analiżi tal-korrettezza kontabbli tal-proġetti, l-obbligu ta' diliġenza jgħaddi fuq dan l-awditur kontabbli. Barra minn hekk, malli rċiviet ir-rapport tal-awditur, il-prinċipju ta' amministrazzjoni tajba jimponi fuq il-Kummissjoni attenzjoni partikolari fl-analiżi ta' dan u jagħtiha l-kapaċità li tintervjeni, jekk ikun il-każ, billi tbiddel il-kontenut tar-rapport. Il-Kummissjoni kisret dan l-obbligu ta' diliġenza. Lingwa tal-kawża: l-Ispanjol tannulla parzjalment, fir-rigward tal-Aġenzija tal-Ħlas ta' Estremadura, id-Deċiżjoni ta' Implimentazzjoni tal-Kummissjoni (KE) 2016/2113, tat-30 ta' Novembru 2016, dwar il-likwidazzjoni tal-kontijiet tal-aġenziji tal-ħlas tal-Istati Membri dwar in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) fl-aħħar sena ta' implementazzjoni tal-perjodu ta' programmazzjoni FAEŻR 2007-2013 (16 ta' Ottubru 2015-31 ta' Diċembru 2015), sa fejn hija ma tirrimborsalhiex somma ta' EUR 5 364 682,52; tikkundanna lill-istituzzjoni konvenuta għall-ispejjeż. Insostenn tar-rikors tiegħu, ir-rikorrent jinvoka żewġ motivi. It-tieni motiv, invokat b'mod sussidjarju, fil-każ li l-Qorti Ġenerali tqis li ma hemmx ksur tal-Artikolu 69 tar-Regolament (KE) Nru 1698/2005, u bbażat fuq il-kunsiderazzjoni li l-konvenuta aġixxiet b'mod arbitrarju, billi eċċediet is-setgħa ta' diskrezzjoni tagħha u kisret ukoll il-prinċipju tal-aspettattivi leġittimi. F'paġna 4, fil-Werrej, f'paġna 33 u f'paġna 34, "U (*)" għandha tinbidel b'"RN (*)". F'paġna 4, fil-Werrej, u f'paġna 28, "U (*)" għandha tinbidel b'"RN (*)".
Extracted from C_095_2017.html